የካቴድራሉ የአስተዳደር አካላት ቦታ በሚያከራዩበት ወቅት ውል ያጭበረብራሉ፡፡ ለዚህም ማሳያ የሚኾነው፣ የካቴድራሉ አስተዳዳሪ ዋና ጸሐፊ በነበሩበት ወቅት ከሰበካ ጉባኤው ዕውቅና ውጪ ለካቴድራሉ አገልግሎት የተረከቡትን ማኅተም ሕገ ወጥ ለኾነ ተግባር በመጠቀም/ሰነድ በማጭበርበር/፣ «ሲሾም ያልበላ ሲሻር ይቆጨዋል» እንዲሉ የቀድሞው የሰበካ ጉባኤ የአገልግሎት ዘመን እየተጠናቀቀ ባለበት ወቅት የጊዜ ገደቡ ያላለቀውን የቦታ ኪራይ ውል ሦስት ወር አስቀድሞ እና የውል ቀኑን ወደፊት ውሉ ወደፊት በሚጠናቀቅበት ቀን ማለትም ታኅሣሥ 1 ቀን 2006 ዓ.ም. ለሚታደስ ውል ጳጉሜን 5 ቀን 2005 ዓ.ም በማዘጋጀት የእድሳት ውል በመፈጸም የእምነት ማጉደልና የሰነድ ማጭበርበር ፈጽመዋል፡፡ (የሰነድ ማስረጃ ተያይዟል፤ የሰው ምስክር አለ)
